Broj: 06/3-01-011/24-9989

 Podgorica 12. decembar 2024. godine

Na osnovu člana 109 Zakona o visokom obrazovanju (''Službeni list CG'', broj 44/14, 47/15, 40/16, 42/17, 71/17, 55/18, 3/19, 47/19, 72/19, 74/20, 104/21, 86/22, 125/23 i 33/24) i člana 7 Pravilnika o kriterijumima, načinu, uslovima i visini naknade za ostvarivanje prava na studentski kredit i stipendiju (,,Službeni list CG’’, broj 61/23 i 65/24) i Konkursa za dodjelu studentskih kredita, Komisija za dodjelu studentskih kredita za studijsku 2024/25. godinu, donijela je

 **O D L U K U**

**o dodjeli studetskih kredita za studijsku 2024/25. godinu**

 I Za studijsku 2024/25. godinu, Komisija je dodijelila **3492** kreditima studentima koji studiraju na ustanovama visokog obrazovanja u Crnoj Gori i studentima crnogorskim državljanima koji studiraju na ustanovama visokog obrazovanja u inostranstvu, na osnovu datih kriterijuma i to:

1. Studentima koji studiraju na ustanovama visokog obrazovanja, dodijeliće se:
* studentima prve godine osnovnih studija koji su u četvrtom razredu srednje škole ostvarili uspjeh 4,50 i više - 893 kredita;
* Studentima starijih godina osnovnih studija koji su u predhodnoj godini studija ostvarili uspjeh 6,89 i više – 1525 kredita i
* Studentima dvogodišnjih master studija sa uspjehom od 8,06 i više – 591 kredit.
1. Studentima crnogorskim državljanima koji studiraju na ustanovama visokog obrazovanja u inostranstvu, dodijeliće se:
* studentima prve godine osnovnih studija koji su u četvrtom razredu srednje škole ostvarili uspjeh 4,67 i više - 141 kredit;
* Studentima starijih godina osnovnih studija koji su u predhodnoj godini studija ostvarili uspjeh 8,43 i više – 311 kredita i
* Studentima dvogodišnjih master studija sa uspjehom od 9,32 i više – 31 kredita.

 II Visina studentskog kredita se određuje na osnovu godine studija i ostvarenog uspjeha i iznosi od 150 do 215,00 eura, a isplaćuje se u 10 mjesečnih rata.

 III Odluka stupa na snagu danom donošenja.

**O b r a z l o ž e nj e**

U skladu sa članom 5 Pravilnika, Ministarstvo prosvjete, nauke i inovacija je raspisalo Konkurs za dodjelu studentskih kredita za studijsku 2024/25. godinu, koji je objavljen na internet stranici Ministarstva, 25. jula 2024. godine i u dnevnim štampanim medijima.

Rok za elektronsku prijavu za dodjelu stipendija bio je od 1. do 30. oktobra 2024. godine.

Rješenjem broj: 06/3-01-609/24-8686/1 od 6. novembra 2024. godine, imenovana je Komisija za dodjelu studentskih kredita za studijsku 2024/25. godinu, koja je neposrednim uvidom u dokumentaciju studenata koji studiraju van Crne Gore, provjerom na univerzitetima u Crnoj Gori za studente koji studiraju u zemlji, utvrdila ispunjenost uslova za dodjelu studentskih kredita, formirala rang listu i donijela Odluku o dodjeli studentskih kredita.

 Komisija je primila i obradila ukupno 6075 zahtjeva za dodjelu studentskih kredita za studijsku 2024/25. godinu, a dodijelila 3492 kredita. Prednost su ostvarili kandidati sa većom srednjom ocjenom iz četvrtog razreda srednje škole, srednjom ocjenom sa osnovnih studija, odnosno indeksom uspjehom u prethodnoj godini studija. Prilikom utvrđivanja broja odobrenih kredita prema kategorijama, u slučajevima kada zadnji sa liste prema konkursu nije poslednji sa istim uspjehom, lista se proširuje do kraja liste studenata sa istim uspjehom. Zbog toga je broj studenata prve godine studija u Crnoj Gori povećan za 83, starijih godina u Crnoj Gori za 5, master studija u Crnoj Gori za 1, prve godine u inostranstvu 1, starijih godina u inostranstvu 1 i master studija u inostranstvu 1.

 Komisija je, nakon izvršenog bodovanja, a u skladu sa Pravilnikom i Konkursom, donijela Odluku o dodjeli studentskih kredita za studijsku 2024/2025. godinu, kao u dispozitivu.

 PRAVNA POUKA: Ukoliko je student nezadovoljan odlukom komisije ima pravo žalbe Ministarstvu, u roku od osam dana od dana objavljivanja rang liste na internet stranici Ministarstva.

**Prilog: Rang lista od 12.12.2024. godine – sastavni dio Odluke**

 ***Predsjednik Komisija za dodjelu studentskih kredita***

 **Zoran Pekovič**